lflage/wiki-talks huggingface dataset:
Чернова беседа:Иван Николов Илиев

message: Наистина ли мислите, че тази статия отговаря на критериите от: У:ЗХ... –LiberDIO (беседа) 12:29, 4 юли 2023 (UTC)
replies: text: LiberDIO, никой не е казал, че няма значимост. Проблемът е в оформлението. Отвори друга статия за писател и виж как изглежда, например Петко Братинов. Ще помагам! Carbonaro. (беседа) 12:47, 4 юли 2023 (UTC)
replies: text: : Е, ето - аз казвам!

text: : Carbonaro., не бих желал да се конфронтирам с Вас, но така както сте го написал, звучи сякаш тази статия безапелационно покрива критериите изброени в У:ЗХ, докато аз не виждам такова нещо. А за оформление би могло да се говори чак след като се потвърди, че отговаря на критериите за значимост, иначе докъде бихме стигнали - че то всеки български: хотелиер/бизнесмен/малко или много успял човек/написал биографична книга (някоя или повечето квалификации, убеден съм, важат за всички членове от споменатия Ротари клуб) би имал място в У. А, то тръгнем ли по този път, то...

text: : Та, накратко - затова съществува: У:ЗХ! –LiberDIO
replies: text: ::LiberDIO, нямам против и да се конфронтираш, това е в основата на проекта – всеки дава идеи, помага с нещо, изразява мнение... Станало е недоразумение, защото не погледнах и реших, че ти си създателят на статията и питаш защо е попаднала в инкубатора. Затова и бях готов да предложа своята помощ. Чак сега, след като ми насочи вниманието, осъзнах, че всъщност A.Andonov стои зад въпросния текст. Извинявай пак. Не съм я чел и не мога да кажа със сигурност дали отговаря на критериите, но щом един твърди това, значи може и да е вярно. И хайде на „ти“!  Carbonaro. (беседа) 15:23, 4 юли 2023 (UTC)

text: Здравейте! Прочетох внимателно коментарите до тук. Мисля, че оформлението търпи промяна, а информацията допълване. Има какво още да се добави и ако е подходящо, бих допринесъл за развитието на страницата. Това е автобиография на човек с много голям житейски опит, от когото има много какво да се научи. Добре известен е в средите, в които се подвизава, а в момента се развива активно като писател. Бих се радвал да давате активно обратна връзка, за да мога да отговоря на изискванията и да завърша този проект до край! Благодаря предварително на всички заинтересовани! A.Andonov (беседа) 16:04, 11 юли 2023 (UTC)
replies: text: ::: Почвам отзад-напред.  Дадено! Няма за какво да се извиняваш - както сам каза просто недоразумение, па макар и забавно. И на мен малко странен ми се стори изразът „Ще помагам!“, все едно е някаква много важна статия, но пренебрегнах мисълта... и ето на - сега се обясняваме един другиму.  И не - май ми стигат конфронтации, нека по-добре да има „уеднаквяване на мненията“, по ползотворно е, по-лесно и по щади нервите.
replies: text: ::: Лека вечер! –LiberDIO
thread_title:  Значимост
Беседа:Абстинентна криза

message: Текстът представлява съвети в първо лице. Може би са много полезни, но енциклопедичният текст предполага първо източници и второ неутрален изказ. Сигурен съм, че на много места има практични и полезни съвети, нека тук го направим както се пише енциклопедичен текст. ДиХри (беседа) 16:16, 5 юли 2023 (UTC)
thread_title:  Първа помощ при криза
Беседа:Acanthocinus griseus

message: Какво указва { {нормативен контрол}}? Илиев2010 (беседа) 19:37, 5 юли 2023 (UTC)
replies: text: Връзки с други бази данни, извън Уикипедия; все едно външни препратки.  Elizaiv22 (беседа) 22:30, 5 юли 2023 (UTC)

text: Шаблон:Нормативен контрол - "Нормативен контрол е шаблон за метаданни, пренасочващ енциклопедични статии към системата на различните библиотечни и таксономични каталози." Elizaiv22 (беседа) 08:34, 6 юли 2023 (UTC)
replies: text: : Благодаря за разяснението. Илиев2010 (беседа) 17:08, 6 юли 2023 (UTC)
thread_title:  Въпрос за шаблон
Беседа:Регистър на некролозите в ТУЕС

message: Материалите в тази статия са напълно реални и приложими. Списъкът е направен във вътрешна, частна общност, но след съгласие е публикуван в Интернет. Не намираме причина защо се изтрива тъй като не е някаква лъжа!  Kruvarski surikat69 (беседа) 21:02, 5 юли 2023 (UTC)
replies: text: Съветвам Ви да потърсите забавление другаде. Уикипедия е енциклопедия, не детска площадка. --Ted Masters (беседа) 21:24, 5 юли 2023 (UTC)
replies: text: :Не е забавление. Такъв списък реално съществува. Ако не вярвате, елате и питайте .  Kruvarski surikat69 (беседа) 21:27, 5 юли 2023 (UTC)
thread_title:  Аргументация
Беседа:Македонски народен неприкосновен капитал

message: Михайлов е почти сигурно Димитър Михайлов (общественик), но пък Димитър Михайлов (учител)...? Мико (беседа) 15:01, 6 юли 2023 (UTC)
replies: text: Зависи в кой месец на 1932 година е учреден капитала. Или посмъртно да са дадени парите? --Протогер (беседа) 22:36, 6 юли 2023 (UTC)
replies: text: :Ами, Васил Василев е там... според мене е убитият. -- Мико (беседа) 06:56, 7 юли 2023 (UTC)
Петър Овчаров да е тоя Свиленградския, а Крушево да е грешка? Сребрен, примерно, е писан от Охрид при положение, че със сигурност от Горно Върбени. -- Мико (беседа) 15:02, 6 юли 2023 (UTC)

text: Странно, да. Най-вероятно е той. --Протогер (беседа) 22:36, 6 юли 2023 (UTC)
replies: text: :Недка Евтимова вероятно съпруга на Симеон Евтимов. Георги Николов от Прекопана от Костурското братство го имаме в таблото с МФЕО/СМЕО дейците със снимка. --Протогер (беседа) 22:43, 6 юли 2023 (UTC)
replies: text: ::Аз, в своя защита, погледнах в Прекопана - немаше.  -- Мико (беседа) 06:56, 7 юли 2023 (UTC)
thread_title:  Дублет 

message: На облигацията неприкосновен и народен са в обратен ред от заглавието. -- Мико (беседа) 15:09, 6 юли 2023 (UTC)
replies: text: В източник 1 (Алманах...) има снимка на „ПРАВИЛНИКЪ на Македонския Народенъ Неприкосновенъ Капиталъ“. За съжаление само първата страница. Предполагам, че е първоначалният правилник, датата може би е била накрая. И в изт. 2 е така. Може би после са променили названието. --Randona.bg (беседа) 15:57, 6 юли 2023 (UTC)
replies: text: :А, вероятно са го ползвали разбъркано. -- Мико (беседа) 16:46, 6 юли 2023 (UTC)
thread_title:  Име
Беседа:РИТА (награда)

message: Rumensz, посочил съм източник и пак връщаш редакциите ми. Може ли да обясниш защо? Carbonaro. (беседа) 06:19, 7 юли 2023 (UTC)
replies: text: Не се занимавай с публикуваните от мен статии. --Rumensz (беседа) 07:05, 7 юли 2023 (UTC)
replies: text: :Нима това е някакъв проблем? Carbonaro. (беседа) 08:50, 7 юли 2023 (UTC)
thread_title:  Проблем
Чернова беседа:Марио Лагадов

message: Какво не е наред със статията? Artglobal99 (беседа) 18:07, 7 юли 2023 (UTC)
replies: text: Не е на български. --Спас Колев (беседа) 06:28, 8 юли 2023 (UTC)
replies: text: :Благодаря ви!  Artglobal99 (беседа) 06:42, 8 юли 2023 (UTC)
thread_title:   проблема 

message: Не мога  да добавя източници, изтрива се. Ще опитам пак. Artglobal99 (беседа) 05:18, 10 юли 2023 (UTC)
replies: text: Просто добавете източника, заграден с източник Ket (беседа) 06:10, 10 юли 2023 (UTC)
replies: text: :Всъщност бяха изтрити от бота, върнах ги Ket (беседа) 06:15, 10 юли 2023 (UTC)
thread_title:  източници 

message: В посочените източници липсват оценки на творчеството, които да удовлетворят критериите за У:ЗХ Ket (беседа) 12:14, 11 юли 2023 (UTC)
thread_title:  Енциклопедична значимост
Беседа:Промискуитет

message: Защо такива нецензурни думи се появяват в Уикипедия. Ако някой иска да ги види, нека го направи в жаргонен речник, но не в най-големия склад за знания на човечеството! Не в новата Александрийска библиотека. 212.233.211.152 20:53, 7 юли 2023 (UTC)
replies: text: Уикипедия:Предупреждение#Порнография и насилие. --Спас Колев (беседа) 07:53, 9 юли 2023 (UTC)
thread_title:  Не ни ли е срам?
Беседа:Карла Рахал

message: Защо е българска от арабски произход, а не арабка от български произход, след като е родена в ОАЕ? Илиев2010 (беседа) 16:06, 8 юли 2023 (UTC)
replies: text: Местораждането не е определящо. Българка я прави това, че има гражданство; произходът по принцип се определя от родителите ѝ (или други възходящи роднини по права линия). Elizaiv22 (беседа) 12:41, 10 юли 2023 (UTC)
replies: text: : А тя няма ОАЕ гражданство? Илиев2010 (беседа) 20:02, 10 юли 2023 (UTC)
replies: text: ::Прочетох, че има българско и американско, не съм търсила твърде задълбочено. Elizaiv22 (беседа) 20:27, 10 юли 2023 (UTC)

text: : Тук е посочена като арабка. Илиев2010 (беседа) 20:12, 10 юли 2023 (UTC)
thread_title:  Националност
Беседа:Woke

message: Думата Woke няма аналог в България. Буквалният превод не е удачен, т.к. думата/израза е натоварен с друг смисъл, преносен, име е на движение, стенограма, жаргон и т.н. Как написано заглавието няма да се третира като „машинен превод“, след като всъщност превод няма? Илиев2010 (беседа) 14:21, 9 юли 2023 (UTC)
replies: text: Не става въпрос за заглавието, а за текста. Вече изгладено. --Ted Masters (беседа) 14:57, 9 юли 2023 (UTC)
replies: text: : Вижте предната редакция: https://bg.wikipedia.org/w/index.php?title=Woke&oldid=11853942

text: : Навсякъде до английската дума съм слагал превод.

text: : Може би най-добре е да се смени името на Движение „Събуди се“? Илиев2010 (беседа) 16:05, 9 юли 2023 (UTC)
replies: text: :: Казах, че не заглавието е проблемно, а че имаше остатъци от машинен превод в текста (най-вече минало време), които вече са изгладени. На китайски ли пиша, че не се разбира? Заглавието си е добре, така както си е в момента. Няма нужда от любителски преводи. Когато има достатъчно сериозни източници, които да го превеждат така, тогава може да се премести като Движение „Събуди се“. Засега не виждам да е такъв случаят. --Ted Masters (беседа) 16:44, 9 юли 2023 (UTC)
thread_title:  Кой текст не е „машинен“?
Беседа:Патая

message: Здравейте. В момента голяма част от статията е неенциклопедична и звучи като блог на някой турист, наскоро посетил града. Няма и източници. Заемам се да преведа статията от английски и ще изтрия твърденията, които не са енциклопедични или за които не мога да намеря източници. Райън (беседа) 01:49, 11 юли 2023 (UTC)
thread_title:  Превод и преработка
Беседа:Списък с епизоди на „Междузвездни войни: Войните на клонираните“ (сериал)

message: За момента статията е ненужна - епизодите не са преведени на български, а и ги има само до пети сезон. А те са седем.
212.233.211.152 06:29, 11 юли 2023 (UTC)
thread_title:  Ненужна статия?
Беседа:Джош Малерман

message: Rumensz, би ли обяснил причината за това? Carbonaro. (беседа) 07:45, 11 юли 2023 (UTC)
replies: text: Нямаш работа по статиите, които съм създал. Върши друга работа. --Rumensz (беседа) 07:59, 11 юли 2023 (UTC)
replies: text: :Какво трябва да означава това? Моля, поясни. Carbonaro. (беседа) 08:22, 11 юли 2023 (UTC)
Това не е градивно. Carbonaro. (беседа) 14:36, 13 юли 2023 (UTC)

text: Вашата дейност и конфликтност не е Градивна. Rumensz (беседа) 14:39, 13 юли 2023 (UTC)
replies: text: :Какво те кара да смяташ така? Carbonaro. (беседа) 14:41, 13 юли 2023 (UTC)
replies: text: :: Търси си социални контакти извън Уикипедия. Rumensz (беседа) 14:46, 13 юли 2023 (UTC)
thread_title:  Връщане на редакции
Беседа:Иван Златарев (революционер)

message: В Кюстендилския речник има статия за Иван Златарев с рождена дата около 1877 година, Охрид, но цялата нататък е за Андон Златарев, който използва псевдонима Иван. Андон обаче е роден в 1872 година, така че може това да е единствената верна информация за Иван. Мико (беседа) 10:46, 12 юли 2023 (UTC)
thread_title:  Дата на раждане
Беседа:Константин Партов

message: Твърдението - "Въвел смъртно наказание за малолетни" е невярно и не е подкрепено с никакви достоверни източници. Следва да бъде премахнато от статията. Stanislav Genov (беседа) 08:05, 14 юли 2023 (UTC)
thread_title:  Смъртно наказание
Беседа:Христо Калайджиев

message: How is Христо Константинов Калайджиев bulgarian when he alone says this:
Но един въпрос има, който тук най-много кара да се мръщят, да правят кисели физиономии, да се стъписват. Това е въпросът за македонската нация. По тоя въпрос аз казах: македонската нация е един ясен, твърдо установен факт в днешната македонска действителност.
Are you bulgarians that stupid? He is on trial because he is declaring himself as Macedonian. 77.28.172.5 11:58, 14 юли 2023 (UTC)
replies: text: Пълни глупости - значи аз ако кажа, че съществува македонска нация днес и аз нема как да съм българка. Да не говорим, че всичко това си е обяснено в статията, включително македонисткият уклон, от който се отказва.-- Алиса Селезньова (беседа) 15:33, 14 юли 2023 (UTC)
thread_title:  Bulgarian???
Беседа:Кюстендилски пункт на ВМОРО и ВМРО

message: Тука има неква алтернативна подредба на началниците - Чучков (със сбъркана рождена година) от 2 до 6; Станков във 2, но след Марко Секулички. Мико (беседа) 15:10, 14 юли 2023 (UTC)
thread_title:  Началници
Беседа:Процес на парашутистите и подводничарите

message: В статията има противоречия. 28 заловени, пък съдени 27 арестувани. Няколко били убити, други се укрили. Някакъв миш-маш от източници е. Пише, че са 56, пък в началото, че са 61. Ако става въпрос за българите те пише, че са пък 55. Какво става с руснаците и чех? Те заловени ли са? Ilikeliljon (беседа) 07:32, 15 юли 2023 (UTC)
thread_title:  Противоречия
Беседа:Васил Ломаченко

message: Не трябва ли да е Васил Ломаченко – :de:Wassyl Lomatschenko, :fr:Vasyl Lomachenko, :pt:Vasyl Lomachenko? В българските медии се среща и по двата начина – sportal.bg, www.sportlive.bg. Carbonaro. (беседа) 09:03, 15 юли 2023 (UTC)
replies: text: Ръководих се от начина, по който го изписват спортните медии в България: boec.bg , sportlive.bg , mma.bg, gong.bg, ... Илиев2010 (беседа) 11:40, 15 юли 2023 (UTC)

text: На първата секунда го произнасят Василий:  Vasiliy Lomachenko interview /english subtitles/. Василий Ломаченко интервью.  Илиев2010 (беседа) 11:46, 15 юли 2023 (UTC)
replies: text: :В интервюто говорят на руски, явно на руски наистина е Василий. Ето например Fadams и Patlack знаят украински, Ket и Elkost знаят руски, така че може би ще могат да помогнат. Иначе по принцип наистина се дава предимство на утвърдения начин: Вашингтон и т.н. Carbonaro. (беседа) 12:02, 15 юли 2023 (UTC)
Окончанието „-ий“ се запазва. Вижте Наредба № 6, чл. 68, т. 3. --Elkost (беседа) 05:53, 16 юли 2023 (UTC)

text: Elkost, не, той е украинец. А на украински е Василь. Carbonaro. (беседа) 08:54, 16 юли 2023 (UTC)
replies: text: :Прав си, Carbonaro. Роден е в Белгород Днестровски (не в Нюарк), гражданин е на Украйна (преименуваха се по украински), фамилията му е с украинско окончание, няма данни да е руснак. Така че е по-добре да се премести на „Васил“, а в текста да се даде и дублетното руско изписване. --Elkost (беседа) 10:10, 16 юли 2023 (UTC)
replies: text: :: Ще допълня за протокола, че не съм чул някой да го нарича Васил. Ето и в подкаста на Джо Роугън (първата секунда): https://www.google.com/search?client=firefox-b-d&sxsrf=AB5stBhEUERf1AVNZpA7h2o9Y7T2VJPC_Q:1689516180768&q=vasiliy+lomachenko&spell=1&sa=X&ved=2ahUKEwiB2K-espOAAxXGQ_EDHVZVC58QBSgAegQIEBAB&biw=1920&bih=912&dpr=1#fpstate=ive&vld=cid:bcf92729,vid:Q8bN5eKE6zg Не знам какви правила изкарахте, по цял свят му казват Василий, така е известен в английски, руски и български източници и е смешно само тук да бъде подменено името му с друго. Илиев2010 (беседа) 14:09, 16 юли 2023 (UTC)
thread_title:  Васил 

message: Роден е в Белгород Днестровски, не в Нюарк. Ще го поправя. --Elkost (беседа) 10:10, 16 юли 2023 (UTC)
thread_title:  Нюарк → Белгород Днестровски
Беседа:Георги Палашев

message: Тука Хаджипетков.  Мико (беседа) 16:46, 15 юли 2023 (UTC)
Тук пък е А.  Долу в бележките на 1 (тоест 16) страница. -- Мико (беседа) 16:57, 15 юли 2023 (UTC)
thread_title:  Бащино
Беседа:Молдавска съветска социалистическа република

message: След като наименованието на страната на български език е Молдова, а не Молдавия, не следва ли да се изписва Молдовска ССР? --Асен Николов (беседа) 10:05, 16 юли 2023 (UTC)
replies: text: Не, тука има нюанси. По време на СССР за официално название се използваше руския вариант на държавата, който е Молдавия, оттам и Молдавска ССР. Едва след разпада на СССР независимата република се записа в ООН с историческата румънска форма на името си като Молдова! Същото важи и за Белоруска СССР, но независимата държава се нарича Беларус. Пламенъ Цвѣтковъ 19:57, 21 август 2023 (UTC)
thread_title:  Молдавска или Молдовска?
Беседа:Падме Амидала

message: https://static.wikia.nocookie.net/starwars/images/b/b2/Padmegreenscrshot.jpg/revision/latest?cb=20100423143631? Няма ли да е по-добре? 212.233.211.152 19:27, 16 юли 2023 (UTC)
replies: text: Лицензът (fair use) не позволява качване в Общомедия. --Ted Masters (беседа) 19:33, 16 юли 2023 (UTC)
thread_title:  Какво ще кажете да сменим снимката с ей тази:
Беседа:Кракен

message: Според мен е най-добре да се изтрие. Новата Александрийска библиотека не е място за конспирации. Освен това не е написана на енциклопедичен език, да не говорим, че няма източници. 212.233.211.152 20:37, 17 юли 2023 (UTC)
thread_title:  Безсмислена статия
Беседа:Д. П. Лайл

message: „Едновременна употреба на кавички и курсив за един и същи текст е неправилна“, затова направих тази редакция. Carbonaro. (беседа) 06:04, 18 юли 2023 (UTC)
replies: text: С продължаването да вървиш след редакциите ми няма да станеш по-значим, а напротив. --Rumensz (беседа) 07:22, 18 юли 2023 (UTC)
replies: text: :Че кой е искал да стане значим? Carbonaro. (беседа) 11:04, 18 юли 2023 (UTC)
thread_title:  Курсив
Беседа:Цаньо Бакалов

message: Прегледах всички документи от препатката.Предложен е но го няма в решението за удостояване с звание генерал-майор през 1964 г 84.238.195.144 09:36, 18 юли 2023 (UTC)
thread_title:  Огносно удостояване с звание генерал-майор през 1964 г
Беседа:Зонална изложба „Струма“

message: Кюстендилският речник казва начална дата 61 - за Кюстендил и Перник, присъединяване на Благоевград в 64. Мико (беседа) 15:04, 18 юли 2023 (UTC)
thread_title:  Кюстендилски речник
Беседа:Марбеля

message: Привет, виждам, че статията няколко пъти е местена между Марбея и Марбеля, но няма нито един източник и не се ориентирам откъде се черпи информация за (утвърдено?) име на български. @Мико, @Rumensz, тагвам ви, защото виждам, че вие сте местили статията и може би си спомняте предходни дискусии по темата? Поздрави,  Elizaiv22 (беседа) 09:00, 19 юли 2023 (UTC)
replies: text: Беседа:Тортиля.  -- Мико (беседа) 09:33, 19 юли 2023 (UTC)
replies: text: : Едно са правилата, друго е утвърдено произнасяне на името. Като гледам двете са напълно верни. Защото освен испански в Испания има други езици. --Rumensz (беседа) 09:53, 19 юли 2023 (UTC)
thread_title:  Заглавие
Беседа:Дуровци

message: Преди 80-100 г. е било село, но след това е махала на с. Разсоха на 3,5 км. от селото. След "демократичните" промени, къщите са изоставени и махалата престава да съществува. От всичките 10-тина къщи е останала една, която е развалина с няколко полуразрушени стени, без покрив, греди и нищо, което може да я оприличи, като къща. Sava Kuk (беседа) 17:41, 19 юли 2023 (UTC)
replies: text: Има доста такива села в района - съществуват само по документи, защото административната процедура по закриването е бавна и никой няма особен интерес от нея. --Спас Колев (беседа) 18:43, 19 юли 2023 (UTC)
thread_title:  Дуровци не съществува от десетилетия
Беседа:Иван Митев

message: Обемът цитиране в началото нищо друго не прави освен да усъмни читателя, че това е неква измислица. Първите пет източника подред са първични - тоест абсолютно в случая не вършат никаква работа. Мико (беседа) 04:34, 20 юли 2023 (UTC)
thread_title:  Цитиране
Беседа:Централна гара Пловдив

message: Специални благодарности на служител от охраната на гара Пловдив, който ме намери чак във влака за дз ми върне изгубените ключове!
62.73.100.152 15:27, 20 юли 2023 (UTC)
thread_title:  Блогодарност
Беседа:Дрю Бински

message: Ще те помоля повече да не премахваш шаблона за машинен превод. Carbonaro. (беседа) 13:39, 21 юли 2023 (UTC)
replies: text: Умните редактори просто поправят текста, а не го тъпчат с шаблони. --Rumensz (беседа) 14:38, 21 юли 2023 (UTC)
replies: text: : Умността (или липсата на такава) не е свързана с поставянето на шаблони. Малко е нагло да искате някой да свърши нещо, за което Вие също не си давате грам зор. А упоритото премахване на информативни шаблони, без да бъдат отстранени проблемите, е вандализъм. --Ted Masters (беседа) 19:18, 21 юли 2023 (UTC)
replies: text: ::  Ted Masters, историята на статията нагледно показва, че това не е вярно. От телефончето толкова мога, а дали освен Вас и мен редакторът е "свършил" поне малко. Rumensz (беседа) 19:44, 21 юли 2023 (UTC)
replies: text: ::: О, извинявам се! Прав сте, в грешка съм – изгладил сте донякъде текста, но са останали безсмислени фрази покрай машинния превод, които трябваше да бъдат оправени (дали от мен, Вас или поставящия шаблона), за да бъде махането на шаблона напълно основателно. Иначе аз също мисля, че да оправиш няколко реда е по-ефективно, отколкото да лепиш шаблони и да драскаш излишно на беседата. Текстът не е толкова обемен, че да представлява голяма трудност. Но и Вашите връщания не помагат особено в тази ситуация, дори напротив – изместват фокуса отново към редакторската война помежду ви. --Ted Masters (беседа) 19:55, 21 юли 2023 (UTC)
replies: text: :::: Не проявявам интерес към темата, затова нямах намерение да правя големи промени, да сравнявам с английската версия и поставих шаблона за сведение на другите потребители. Като не можеш от телефона, поне не го изтривай. Carbonaro. (беседа) 21:09, 21 юли 2023 (UTC)
thread_title:  Машинен превод
Беседа:Конкани (език)

message: Заглавието не трябва ли да е „конкански език“ - производно от Конкан? --Спас Колев (беседа) 07:22, 22 юли 2023 (UTC)
replies: text: Да. Май само да хинди поддържаме -- изключение.-- Мико (беседа) 07:29, 22 юли 2023 (UTC)
replies: text: : Може началото да е:„Конкани или конкански език...“ Въпреки че за конкани имаме тук достатъчна практика – двайсетина срещания, нито едно за конкански език (то и из мрежата го няма). Да добавя и съобщението на преводачите от Microsoft: „Днес с удоволствие съобщаваме, че добавихме три нови индийски езика в Microsoft Translator - конкани, майтхили и синдхи.“ --Zhoxy (беседа) 10:28, 22 юли 2023 (UTC)

text: :Тагалог, иврит, тигриня.. има и други, не е само хинди, така че това само по себе си не би следвало да е съображението за преименуване. Elizaiv22 (беседа) 12:28, 23 юли 2023 (UTC)
replies: text: :: Моята логика е такава: Традиционно имената на езици в българския използват прилагателни, образувани от етноним (понякога топоним). Изключение са имена, които поначало не са базирани на етноним/топоним („санскрит“) или за утвърдени форми („хинди“ или „иврит“ (при който има и други усложнения)). При липса на утвърдена форма не е редно транскрибираме английските (или оригиналните) форми, защото това противоречи на традицията на българския език. --Спас Колев (беседа) 14:43, 24 юли 2023 (UTC)
thread_title:  Конкански език
Беседа:ФК „Локомотив“ (Горна Оряховица)

message: Според брой 17 на списание "Железничарски подем" фактическото Учредително събрание на Железничарския спортен клуб в Горна Оряховица се е състояло на 26 май 1935 г. Rdradkov (беседа) 02:20, 24 юли 2023 (UTC)
replies: text: Здравейте, добре е, че пишете статии за железничарските отбори. Може ли да Ви помоля да добавяте и страниците, в които пише конкретната информация, за да може хората, които ги интересува да я откриват бързо и навременно.--Ilikeliljon (беседа) 12:49, 28 юли 2023 (UTC)
thread_title:  Учредяване на ЖСК (Горна Оряховица)